จับตา BANPU เสี่ยงรูด! หลังประกาศเพิ่มทุน 5.07 พันล้านหุ้น ขาย RO ราคา 5 บ.-ออกวอร์แรนต์
BANPU ประกาศเพิ่มทุน 5.07 พันล้านหุ้น แบ่งขาย RO-รองรับBANPU-W4, BANPU-W5 และ BANPU-W6 หวังเสริมฐานะการเงินแกร่ง ลุยลงทุนต่อยอดธุรกิจโต
BANPU ประกาศเพิ่มทุน 5.07 พันล้านหุ้น แบ่งขาย RO-รองรับBANPU-W4, BANPU-W5 และ BANPU-W6 หวังเสริมฐานะการเงินแกร่ง ลุยลงทุนต่อยอดธุรกิจโต
1 ก.ค. 2564

บริษัท บ้านปู จำกัด (มหาชน) หรือ BANPU ระบุว่า ที่ประชุมคณะกรรมการบริษัท เมื่อวันที่ 30 มิ.ย.2564 มีมติเสนอให้ที่ประชุมวิสามัญผู้ถือหุ้น พิจารณาอนุมัติการเพิ่มทุนจดทะเบียนของบริษัทจำนวน 5,074,581,516 บาท จากเดิม 5,074,581,515 บาท เป็นจำนวน 10,149,163,031 บาท โดยการออกหุ้นสามัญเพิ่มทุนที่ออกใหม่จำนวน 5,074,581,516 หุ้น ในมูลค่าที่ตราไว้หุ้นละ 1 บาท เพื่อเสนอขายให้แก่ผู้ถือหุ้นเดิมของบริษัทตามสัดส่วนการถือหุ้นจำนวนไม่เกิน 1,268,645,379 หุ้น มูลค่าที่ตราไว้หุ้นละ1 บาท เสนอขายในอัตราส่วน 4 หุ้นเดิมต่อ 1 หุ้นเพิ่มทุนที่ออกใหม่ ในราคาเสนอขายหุ้นละ 5 บาท
รวมทั้งรองรับการใช้สิทธิของใบสำคัญแสดงสิทธิที่จะซื้อหุ้นสามัญของบริษัทที่บริษัทจะออกและจัดสรรให้แก่ผู้ถือหุ้นเดิมของบริษัทที่จองซื้อและได้รับจัดสรรหุ้นเพิ่มทุนที่ออกและเสนอขายให้แก่ผู้ถือหุ้นเดิมตามสัดส่วนการถือหุ้นในครั้งนี้โดยไม่คิดมูลค่า
โดยมีมติเสนอให้ที่ประชุมวิสามัญพิจารณาอนุมัติการออกและจัดสรรใบสำคัญแสดงสิทธิที่จะซื้อหุ้นสามัญของบริษัท จำนวนรวมไม่เกิน 3,805,936,137 หน่วย ให้แก่ผู้ถือหุ้นเดิมของบริษัทที่จองซื้อและได้รับจัดสรรหุ้นเพิ่มทุนที่ออกและเสนอขายให้แก่ผู้ถือหุ้นเดิมตามสัดส่วนการถือหุ้น ดังนี้
ทั้งนี้กำหนดให้วันที่ 17 สิงหาคม 2564 เป็นวันกำหนดรายชื่อผู้ถือหุ้นที่มีสิทธิในการจองซื้อหุ้นเพิ่มทุน (Record Date) และกำหนดวันที่ไม่ได้รับสิทธิจองซื้อหุ้นเพิ่มทุน (XR) วันที่ 16 ส.ค. 2564 โดยกำหนดระยะเวลาการจองซื้อและการชำระค่าหุ้นเพิ่มทุนเพื่อเสนอขายให้แก่ผู้ถือหุ้นเดิมตามสัดส่วนระหว่างวันที่ 6 – 17กันยายน 2564
โดยออกและจัดสรรใบสำคัญแสดงสิทธิที่จะซื้อหุ้นสามัญของบริษัทครั้งที่4 หรือ BANPU-W4 จำนวนไม่เกิน 1,268,645,379 หน่วย ให้แก่ผู้ถือหุ้นเดิมของบริษัทที่จองซื้อและได้รับจัดสรรหุ้นเพิ่มทุนที่ออกและเสนอขายให้แก่ผู้ถือหุ้นเดิมตามสัดส่วนการถือหุ้น ในอัตราส่วน 1 หุ้นเพิ่มทุน ต่อ 1 หน่วยใบสำคัญแสดงสิทธิ BANPU-W4 โดยไม่คิดมูลค่า และในกรณีที่มีเศษเกิดขึ้นจากการคำนวณให้ปัดเศษดังกล่าวทิ้ง โดยใบสำคัญแสดงสิทธิ BANPU-W4 จะมีอายุ1 ปีนับแต่วันที่ออก และมีราคาใช้สิทธิซื้อหุ้นเท่ากับ 5 บาทต่อหุ้น
รวมทั้งออกและจัดสรรใบสำคัญแสดงสิทธิที่จะซื้อหุ้นสามัญของบริษัทครั้งที่ 5 หรือ BANPU-W5 จำนวนไม่เกิน 1,268,645,379 หน่วย ให้แก่ผู้ถือหุ้นเดิมของบริษัทที่จอง ซื้อและได้รับจัดสรรหุ้นเพิ่มทุนที่ออกและเสนอขายให้แก่ผู้ถือหุ้นเดิมตามสัดส่วนการถือหุ้น ในอัตราส่วน 1 หุ้นเพิ่มทุน ต่อ 1 หน่วยใบสำคัญแสดงสิทธิ BANPU-W5 โดยไม่คิดมูลค่า และในกรณีที่มีเศษเกิดขึ้นจากการคำนวณให้ปัด เศษดังกล่าวทิ้ง โดยใบสำคัญแสดงสิทธิBANPU-W5 จะมีอายุ 2 ปีนับแต่วันที่ออก และมี ราคาใช้สิทธิซื้อหุ้นเท่ากับ 7.5 บาทต่อหุ้น
อีกทั้งออกและจัดสรรใบสำคัญแสดงสิทธิที่จะซื้อหุ้นสามัญของบริษัทครั้งที่ 6 หรือ BANPU-W6 จำนวนไม่เกิน 1,268,645,379 หน่วย ให้แก่ผู้ถือหุ้นเดิมของบริษัทที่จองซื้อและได้รับจัดสรรหุ้นเพิ่มทุนที่ออกและเสนอขายให้แก่ผู้ถือหุ้นเดิมตามสัดส่วนการถือหุ้นในอัตราส่วน 1 หุ้นเพิ่มทุน ต่อ 1 หน่วยใบสำคัญแสดงสิทธิ  BANPU-W6 โดยไม่คิดมูลค่า (และในกรณีที่มีเศษเกิดขึ้นจากการคำนวณให้ปัดเศษดังกล่าวทิ้ง โดยใบสำคัญแสดงสิทธิ BANPU-W6 จะมีอายุ3 ปีนับแต่วันที่ออกและมีราคาใช้สิทธิซื้อหุ้นเท่ากับ 7.50 บาทต่อหุ้น

ทั้งนี้บริษัทจะสามารถระดมทุนเพิ่มเติมได้รวมทั้งหมดประมาณ 31,716 ล้านบาท จากการเพิ่มทุนครั้งนี้ สำหรับเงินที่ได้รับจากการเพิ่มทุนครั้งนี้จะช่วยเพิ่มความแข็งแกร่งของฐานะทางการเงินของบริษัทเป็นการสร้างความพร้อมเพื่อให้บริษัทมีโครงสร้างเงินทุนหรืออัตราส่วนทางการเงินที่เหมาะสมต่อการขยายธุรกิจและคงความสามารถในการปฏิบัติตามข้อผูกพันทางการเงินเพิ่มความคล่องตัวทางการเงินในการดำเนินโครงการและการลงทุนต่างๆ ในอนาคตตามแผนกลยุทธ์การเติบโตอย่างต่อเนื่องตามเป้าหมายที่ได้วางไว้ ตลอดจนเป็นเงินทุนสำรองเพื่อใช้เป็นเงินทุนหมุนเวียนสำหรับใช้ในโครงการในปัจจุบัน และ/หรือ โครงการใหม่ และ/หรือการชำระหนี้
โดยหากพิจารณาเบื้องต้นจากการเพิ่มทุนดังกล่าวจะส่งผลให้ราคาหุ้นเกิด Dilution Effect ตามสัดส่วนหุ้นใหม่ที่เข้าจดทะเบียน ซึ่งหากคำนวณจากราคาปิดเมื่อวันที่ 30 มิ.ย. 2564 ที่ระดับ 15.60 บาท ที่ราคาใช้สิทธิ 5 บาท ตามสัดส่วน 4 หุ้นเดิมต่อ 1 หุ้นเพิ่มทุน จะส่งผลให้ราคาหุ้นควรอยู่ที่ระดับ 13.48 บาท อย่างไรก็ตามการ Dilution Effect จะเกิดขึ้นในวันที่ขึ้นเครื่องหมาย XR ในวันที่ 16 ส.ค.2564